# data[].attributes.body
Projektni tjedan započeli smo gledanjem video snimke koji prikazuje izvor rijeke Rječine.
Zatim, učenici su zatvorili oči, slušali priču i zamišljali da su životinja koja živi u rijeci Rječini.
Nakon objave dojmova, uz glazbenu podlogu, svoje misli prenosili su crtežom na papir.

# data[].attributes.body
Nakon razgovora o životinjama koje žive u rijeci Rječini, vratili smo se na priču (koja nam je dan prethodno služila kao predložak za aktivnost) pa smo se u fokusirali na kretanje "svoje" životinje.
Zajednički smo izradili umnu mapu koja nam je pomogla u grupnom radu- izražavali smo se pokretom te prikazali kako bismo se kretali da smo pastrva ili riječni rak.
Svaki učenik predlagao je ideje te smo određene pokrete spojili i složili malu plesnu rečenicu.

# data[].attributes.body
Učenici su pogledali nekoliko youtube videa koji prikazuje problem plastike u vodama te na koji način ona onečišćuje vodu te šteti i prijeti životinjama. Fotografije su kod učenika izazvale jake emocije te su bili vrlo motivirani za aktivnosti.
Učenici su se podijelili u skupine za rad- priprema kartonske kutije i prikaz Rječine, izrada pastrve i riječnog raka od plastičnog otpada, izrada eko poruka i savjeta "Kako smanjiti korištenje plastike?"
Sve naučeno (izvor i ušće Rječine, problem onečišćenja vode plastikom i utjecaj na životinje koje žive u Rječini) prikazali smo dioramom.

# data[].attributes.body
Na jedan dan bili smo Mali istraživači i proveli smo pokus o kapilarnosti- Kako će voda obojati cvijet?
U okolišu škole ubrali smo bijele cvjetiće koji su nam poslužili za pokus. U vodu smo kapnuli prehrambene boje i u tako obojanu vodu uronili smo cvijeće. Učenici su s nestrpljenjem čekali idući dan da vide reakciju- cvjetići su polako počeli poprimati boju čto nam dokazuje da biljka pije vodu i da je voda potrebna za život.

# data[].attributes.body
Projektni tjedan završio je prezentacijom radova.
Učenici su bili vrlo uzbuđeni oko prezentacije radova. Veselili su se pokazati svoje radove ostalim učenicima, ali sa zanimanjem su slušali i pratili što su ostali razredi napravili. Vidljivo je da su zbog visoke razine motiviranosti i aktivnog sudjelovanja u aktivnostima tijekom cijelog tjedna usvojili određena znanja koje će koristiti u budućnosti.